11. ΝΟΜΟΣ 4927 της 7/11 Απρ. 1931 (ΦΕΚ Α΄ 93) Περί διατάξεών τινών του Μετοχικού Ταμείου Στρατού. Άρθρ.1.-Η περιουσία του Μ.Τ.Σ. διατίθεται παραγωγικώς ως έπεται: 1)Εις την αγοράν εντόκων γραμματίων του Κράτους ή ομολογιών των Εθνικών Δανείων εις χρυσόν ή εις δραχμάς, ομολογιών και μετοχών Τραπέζης της Ελλάδος, Εθνικής Τραπέζης της Ελλάδος, και Εθνικής Κτηματικής Τραπέζης της Ελλάδος, κατατιθεμένων προς φύλαξιν, μετ’ απόφασιν του Διοικητικού Συμβουλίου του Μετοχικού Ταμείου Στρατού, παρά τη Τραπέζη της Ελλάδος ή τη Εθνική Τραπέζη της Ελλάδος ή παρά τω Ταμείω Παρακαταθηκών και Δανείων. 2)Εις αγοράν ή ανέγερσιν προσοδοφόρων κτιρίων εν Αθήναις, τη εγκρίσει του Υπουργού των Στρατιωτικών, «και την πάσης φύσεως εκμετάλλευσιν αυτών». Η εντός «» φράσις προσετέθη δια του άρθρ. 9 Π.Δ. 15/18 Ιαν. 1935. 3)Εις δάνεια τοκοχρεωλυτικά. α)(Αφεώρα χορήγησιν δανείων προς τους εν ενεργεία μονίμους και τους εν πολεμικαίς καταστάσεσιν Αξιωματικούς. Ταύτα απηγορεύθησαν δια του κατωτ. Α.Ν. 369/1936. Βλ. όμως και άρθρ. 18 παρ. 2 του κατωτ. Ν.Δ. 1938/1942). β)Εις δάνεια προς τους εν αποστρατεία μερισματούχους και τας ορφανικάς αυτών οικογενείας μέχρι χρηματικού ποσού ίσου προς 9 μηνών μέρισμα και εννέα μηνών σύνταξιν, εξοφλητέαν εντός εξαετίας δια μηνιαίων κρατήσεων ενεργουμένων εκ του μερίσματός των και της συντάξεώς των κατά την κρίσιν του Διοικητικού Συμβουλίου και επί τόκω ετησίως μέχρι 11% οριζομένω ωσαύτως κατά την κρίσιν αυτού. Σελ. 1479 Μετοχικό Ταμείο Στρατού 36.Σ.α.5-11 Εις τους μη έχοντας διάδοχα μέλη οικογενείας δικαιούμενα συντάξεως και μερίσματος δεν χορηγούνται τ’ ανωτέρω δάνεια εφ’ όσον έχουσιν ηλικίαν μείζονα των 55ετών, ως και εις τους έχοντας διάδοχα μέλη άλλα άγοντα ηλικίαν ανωτέραν ομοίως των 55 ετών. Εν περιπτώσει θανάτου των συζύγων ή γονέων υποχρεούνται εις κρατήσεις αι δικαιούμεναι εις σύνταξιν ή μέρισμα χήραι ή τέκνα θεωρουμένης εγκύρου πάσης αναληφθείσης μεταξύ του Μετοχικού Ταμείου Στρατού και του θανόντος συμβάσεως δανείου. γ)Εις δάνεια προς τους υπαλλήλους του Μ. Τ.Στρατού, μέχρι 5 μηνιαίων αποδοχών αναλόγως των ετών υπηρεσίας και κατά την κρίσιν του Δ.Συμβουλίου επί τόκω μέχρι 9%, του τρόπου εξοφλήσεως κανονιζομένου ως ανωτέρω και του χρόνου αυτής μη δυναμένου να υπερβή τα 8 έτη. Ανανέωσις δανείων των υπαλλήλων του Ταμείου επιτρέπεται μετά πάροδον 36 μηνών από της τελευταίας ανανεώσεώς των. Εις τους κατά τας περιπτ. α, β, γ του παρόντος δανειζομένους επιτρέπεται να εξοφλώσι το χρέος των δια της εξ ολοκλήρου καταβολής του υπολοίπου μετά των μέχρι της εξοφλήσεως τόκων. Εν τη περιπτώσει ταύτη χορήγησις νέου δανείου δεν δύναται να λάβη χώραν προ της παρελεύσεως τριμήνου από της εξοφλήσεως. Το Μ.Τ.Σ. εις ασφάλειαν των άνω δανείων δικαιούται να ζητήση την κράτησιν ή κατάσχεσιν κατά προτίμησιν παντός άλλου δανειστού. 1)Εκ του υπό του Ταμείου Αλληλοβοηθείας Αξιωματικών και Ανθυπασπιστών Στρατού, του Ταμείου Αρωγής Αξιωματικών Χωροφυλακής και του Ταμείου Προνοίας Υπαλλήλων Μετοχικού Ταμείου Στρατού χορηγουμένου βοηθήματος. 2)Εκ του μερίσματος αυτών και εκ του βοηθήματος του προβλεπομένου υπό του άρθρ. 6 του Νόμ. 5432. 3)Εκ της συντάξεως και πέραν του 1/4 αυτής. 4)Εκ της ιδίας του οφειλέτου περιουσίας, ως και εκείνων των οπωσδήποτε αναμιχθέντων εις την κληρονομίαν αυτού. Αι κρατήσεις δια την εξυπηρέτησιν των χορηγουμένων δανείων προς τους ανωτέρω δανειούχους του Ταμείου ενεργούνται εκ των αποδοχών αυτών υπό των Ταμιακών υπηρεσιών αίτινες καταβάλλουσι μισθούς, συντάξεις, και μερίσματα προς τους δανειούχους, καθισταμένων υπευθύνων δια την ανελλιπή αυτών κράτησιν και την άμεσον εις το Μ.Τ.Σ. αποστολήν των κρατηθέντων. Σελ. 1480 Προς ασφάλειαν των ως άνω χορηγουμένων δανείων, παρέχεται το δικαίωμα εις το Διοικητικόν Συμβούλιον του Ταμείου, να διαθέτη εκ των τόκων αυτού ανάλογον ποσοστόν, προς σχηματισμόν ειδικού κεφαλαίου ασφαλίστρων καταργουμένου του υπό του άρθρ. 2 του Νόμ. 4927 προβλεπομένου ειδικού αποθεματικού όπερ ονομάζεται του λοιπού Κεφάλαιον Ασφαλείας τοποθετήσεων του Ταμείου. Το εδάφ. 3 αντικατεστάθη ως άνω δια του άρθρ. 9 Ν.Δ. 15/18 Ιαν. 1935. Σχετικώς με την χορήγησιν δανείων και καθορισμόν του επιτοκίου βλ. και κατωτ. άρθρ. 18 Ν.Δ. 1938/1942). 4)Εις δάνεια επί ενεχύρω ομολογιών Εθνικών Δανείων εις χρυσόν, ομολογιών των 300 εκατομμυρίων, των δύο αναγκαστικών Δανείων και Μετοχών της Εθνικής Τραπέζης, Τραπέζης της Ελλάδος και Εθνικής Κτηματικής Τραπέζης και γενικώς όλων των Κρατικών δανείων πολεμοπαθών, ανταλλαξίμων κλπ. «και χρεωγράφων του Μ.Τ.Σ.» δια ποσόν ουχί ανώτερον του ημίσεος της χρηματιστηριακής αξίας τούτων. Η εντός « » φράσις προσετέθη δια του άρθρ. 9 Π.Δ. 15/18 Ιαν. 1935. 5)Εις την εκδοχήν χρηματικών κατά του Δημοσίου απαιτήσεων, στηριζομένων εις εκδεδομένα χρηματικά εντάλματα επί αμέσω μεν καταβολή εις τον εκχωρητήν μέχρι των τριών τετάρτων της όλης αξίας αυτών, καταβολή δε του υπολοίπου μετά την από το Δημόσιον είσπραξιν και επί απολήψει τόκου και προμηθείας εισπράξεως, καθοριζομένων εκάστοτε υπό του Διοικ. Συμβουλίου του Μετοχικού Ταμείου. Κατά την εκχώρησιν θέλει συνομολογείσθαι πάντοτε η εις ολόκληρον ευθύνη του εκχωρητού δια την περίπτωσιν της δι’ οιονδήποτε λόγον μη εισπράξεως της εκχωρουμένης ως άνω απαιτήσεως. 36.Σ.α.11 Μετοχικό Ταμείο Στρατού Πάσαι αι ως άνω υπέγγυοι αξίαι και απαιτήσεις δεν υπόκεινται εις κατάσχεσιν τρίτου ή εις την εκχώρησιν προς τρίτους μέχρι του ποσού καθ’ ο έχει προνομιακόν δικαίωμα το Μετοχικόν Ταμείον Στρατού. Ωσαύτως τα προεξοφλούμενα ή καταβαλλόμενα ποσά δεν κατάσχονται παρά τρίτων, κατά τα εν τη προηγουμένη παραγράφω οριζόμενα. Τα εκάστοτε τυχόν διαθέσιμα κεφάλαια του Μετοχικού Ταμείου Στρατού, κατατίθενται παρά τη Τραπέζη της Ελλάδος ή τη Εθνική Τραπέζη της Ελλάδος ή τω Ταμείω Παρακαταθηκών και Δανείων και δια χρόνον κανονιζόμενον υπό του Διοικητικού Συμβουλίου του Μετοχικού Ταμείου. «6)Εις ασφαλιστικάς εν γένει εργασίας δια συμμετοχής εις τοιούτους Οργανισμούς. 7)Εις δάνεια απλά ή χρεωλυτικά, α) Επί Α΄ υποθήκη ακινήτων εν Αθήναις και εντός του σχεδίου της πόλεως κειμένων μέχρι του ημίσεος της αξίας αυτών, β) κατά τας διατάξεις του Νόμ. 4202 περί διευκολύνσεως των υπαλλήλων προς απόκτησιν ευθυνών οικιών εν Αθήναις, και εντός του σχεδίου πόλεως κειμένων, και γ) Εις Οργανισμούς εξυπηρετούντας τον Στρατόν επί υποθήκη ακινήτων αυτών ή επί εκχωρήσει των εισοδημάτων των ή και επ’ αμφοτέρων. Το εδάφ. α΄ αντικατεστάθη ως άνω δια του άρθρ. 4 Ν.Δ. 29/29 Ιουν. 1935. Το ανώτατον χρονικόν όριον εξοφλήσεως των άνω δανείων και ο τόκος τούτων ορίζεται υπό του Διοικητικού Συμβουλίου κατά τας κειμένας διατάξεις. 8)Εις την ίδρυσιν Βιομηχανικών επιχειρήσεων εξυπηρετουσών τον Στρατόν ή την συμμετοχήν εις τοιαύτας και την ανάληψιν ή την συμμετοχήν εις εργασίας αποσκοπούσας την ρευστοποίησιν περιουσίας του Υπουργείου Στρατιωτικών ή του Ταμείου Εθνικής Αμύνης. 9)Εις τας κάτωθι Τραπεζικάς εργασίας. α)Φύλαξιν επ’ αμοιβή χρηματογράφων παντός είδους και κιβωτίων αδήλου περιεχομένου. β)Παροχήν χρήσεως χρηματοκιβωτίων επ’ αμοιβή. γ)Λειτουργία Ταμιευτηρίου και υπηρεσίας καταθέσεων. Εν τη εκτελέσει των εργασιών του εδαφίου τούτου το Μ.Τ.Σ. και οι τυχόν υπ’ αυτού ιδρυθησόμενοι Οργανισμοί απολαμβάνουσι των δικαιωμάτων και προβλεπομένων εκάστοτε υπό των σχετικών Νόμων. Σχετικαί των Ταχυδρομικών Ταμιευτηρίων ευεργετικαί διατάξεις, έχουσιν εφαρμογήν και επί των καταθέσεων παρά τω Μ.Τ.Σ.» Τα εδάφια 6-9 προσετέθησαν δια του άρθρ. 9 Ν.Δ. 15/18 Ιαν. 1935. Άρθρ.2.-Από της χρήσεως 1931 και εφεξής δημιουργείται παρά τω Μετοχικώ Ταμείω Στρατού έκτακτον αποθεματικόν εντελώς άσχετον του γενικού αποθεματικού κεφαλαίου. Το ανωτέρω έκτακτον αποθεματικόν δημιουργείται δια κρατήσεως 1% επί των ετησίων εσόδων του Μετοχικού Ταμείου Στρατού μετά την εκ τούτων αφαίρεσιν: α)Των γενικών εξόδων, των αποσβέσεων και των εν γένει εξόδων διαχειρίσεως του αυτού έτους. β)Του εις το γενικόν κεφάλαιον διατιθεμένου ετησίως ποσοστού. Το ανωτέρω αποθεματικόν διατίθεται: α)Προς κάλυψιν οιασδήποτε ζημίας του Μετοχικού Ταμείου Στρατού προερχομένης εκ της διαθέσεως κεφαλαίων του εις δάνεια ή άλλως πως εις τους εν ενεργεία πολεμικαίς καταστάσεσιν ή αποστρατεία αξιωματικούς και τας ορφανικάς αυτών οικογενείας, ως και το μόνιμον υπαλληλικόν προσωπικόν του Μετοχικού Ταμείου Στρατού, εις ην περίπτωσιν δεν καθίσταται οριστικώς δυνατή η επιδίωξις της εισπράξεως της απαιτήσεως του Μετοχικού Ταμείου Στρατού κατά τους κατά Νόμον τρόπους. β)Προς αύξησιν των δια το μέρισμα διατιθεμένων ετησίων εσόδων και μόνον καθ’ ην περίπτωσιν ταύτα θα ώσιν ανεπαρκή δια την χορήγησιν μερίσματος ίσου προς το του προηγουμένου έτους. Το διατιθέμενον τούτο μέρος του εκτάκτου αποθεματικού δεν δύναται να υπερβαίνη τα κάτωθι ποσοστά: α)Μέχρι μεν της χρήσεως 1935 συμπεριλαμβανομένης 35% επί του προκύψαντος υπολοίπου της μερίδος εκάστης χρήσεως, μετά την εκ τούτου αφαίρεσιν των κατά την αυτήν χρήσιν γινομένων αποσβέσεων, συμφώνως τη προηγουμένη παραγράφω. β)Μέχρι της χρήσεως 1943, συμπεριλαμβανομένης 25% ομοίως ως άνω. γ)Πέραν της χρήσεως 1943, 65% ομοίως ως άνω. Το κατά την ισχύν του παρόντος Νόμου φερόμενον χρηματικόν ποσόν εν τοις βιβλίοις του Μετοχικού Ταμείου Στρατού και εις την μερίδα «Ασφάλιστρα αξιωματικών ενεργείας και αποστρατείας και των ορφανικών αυτών οικογενειών», μεταφερόμενον εις την μερίδα του κατά τας διατάξεις του παρόντος δημιουργουμένου εκτάκτου αποθεματικού, θέλει χρησιμεύσει ως πυρήν αυτού. Άρθρ.3.-Πάσα διάταξις αντικειμένη εις τον παρόντα Νόμον καταργείται. Επιτρέπεται εις τον Υπουργόν των Στρατιωτικών η κωδικοποίησις εις ενιαίον κείμενον  Νόμου     απασών      των     ισχυουσών      νομίμων Σελ. 1481 Μετοχικό Ταμείο Στρατού 36.Σ.α.11 διατάξεων των αφορωσών το Μετοχικόν Ταμείον Στρατού δια Π.Δ/τος προκαλουμένου υπ’ αυτού. 